रेलकर्मियों ने की नारेबाजी, प्रशासन रहा सतर्क
केंद्रसरकार के खिलाफ बुधवार को रेलवे की दोनों यूनियनों के पदाधिकारियों ने संयुक्त रूप से मांगों के लिए रानीखेत एक्सप्रेस ट्रेन पर नारेबाजी कर प्रदर्शन किया।
शाम 4:30 बजे बांदीकुई जंक्शन पर नार्थ वेस्टर्न रेलवे एम्पलाइज यूनियन उत्तर पश्चिम रेलवे मजदूर संघ के पदाधिकारी ने सातवें वेतन आयोग की सिफारिशें निराशाजनक होने, एफडीआई, निजीकरण नई पेंशन नीति के विरोध में यहां जैसलमेर काठगोदाम रानीखेत एक्सप्रेस ट्रेन पर केंद्र सरकार के खिलाफ नारेबाजी कर रोष जताया। रेल कर्मचारियों ने एक स्वर में कहा कि यदि केंद्र सरकार ने मांगे नहीं मानी तो उग्र आंदोलन किया जाएगा। इस दौरान नार्थ वेस्टर्न रेलवे एम्पलाइज यूनियन के जोन उपाध्यक्ष ललित कसाना, प्रहलाद सैनी, मोहर सिंह, स्टेशन मास्टर मुकुटबिहारी मीणा, गार्ड आर.के. मीना, उत्तर पश्चिम रेलवे मजदूर संघ के जोन उपाध्यक्ष नवीन उपाध्याय, लोकेश नारद, गार्ड सुरेश वर्मा, रामकिशोर मीणा, डी.एन. तिवाड़ी, आर.के. शर्मा, कुंजबिहारी शर्मा, दामोदरलाल सैनी, रमेश कुमार, रत्ती राम मीना, शैलेंद्र शर्मा, महेंद्र मिश्रा, अनिल जैन सहित बड़ी संख्या में रेल कर्मचारियों ने नारेबाजी कर रोष जताया।
आंदोलन पर रही विशेष नजर
केंद्रीयकर्मचारियों के राष्ट्रव्यापी आंदोलन के आह्वान को लेकर जंक्शन पर रेल प्रशासन सकर्त रहा। इस दौरान जीआरपी के जवान प्रदर्शन पर पूरी नजर रखे हुए थे। रेलवे के उच्चाधिकारी भी बार-बार प्रदर्शन की जानकारी लेते नजर आए।
बांदीकुई . बांदीकुईजक्शंन पर रानीखेत एक्सप्रेस ट्रेन पर नारेबाजी करते रेल कर्मचारी।
hin_Deva hin_Deva hin_Deva hin_Deva hin_Deva bho_Deva